



ร้านนี้ได้ยินคนพูดถึงมานานแล้ว พอได้มากินถึงได้รู้ว่าทำไมคนถึงชอบกัน เพราะว่าของเค้าคุณภาพดีจริงๆ อ่ะ ความหนาของชิ้นหมู ปริมาณของหมูที่ให้มาในหนึ่งจาน มันอลังการมากๆ เบคอนชิ้นยาว มีเนื้อมากกว่าไขมัน สันในหมูมีมันแทรกพอให้นุ่มๆ สันนอกก็สไลด์มาบางกำลังดี เหมาะแก่การจุ่มเป็นชาบู

 
เพราะไอ้ที่เราเคยไปกินมาบางร้าน เป็นร้านแพงด้วยนะ พวกร้านที่อยู่ในห้างดังๆ ราคาสูง แต่เนื้อหมู เนื้อแกะที่สไลด์มาให้เนี่ย บางมากซะจนแทบจะละลายหายไปในน้ำซุปเลยแหละ เวลาเอาไปจุ่มทิ้งไว้ในหม้อ


ก็เลยประทับใจความไม่งกของชาบู ชาบูนางในนะ ของเค้าดียังไง ดูจากรูปก็คงจะเห็นได้อ่ะ


เอาหมูไปจุ่มในน้ำ พอมันสุกกำลังดีก็เอามาจุ่มลงในไข่ไก่ แล้วเอาเข้าปาก อร่อยจริงๆ เลยนะ


ที่ชอบอีกอย่างคือผักสดดี ไม่เหี่ยวไม่เฉา กุ้งตัวโต สดและไม่ใช่แบบแช่แข็ง ส่วนพวกลูกชิ้นก็อร่อย ไม่มีแป้งผสม ส่วนเมนูที่ทางร้านเค้าภูมิใจนำเสนอมากๆ คือข้าวผัดกระเทียม หรือชาฮัง ที่เราว่าเค้าผัดได้ดีเลยแหละ เพราะข้าวแห้ง ร่วนซุยไม่แฉะ หอมกลิ่นกระเทียมกำลังดี แต่ไม่ควรกินเยอะนะ เพราะเดี๋ยวมันจะไปตัดกำลังในการกินชาบู 5555


บุฟเฟต์หัวละ 349 บาท (ไม่รวมเครื่องดื่ม) เราว่าคุณภาพมันเกินราคาเลยแหละ คุ้มและได้ของดีมีคุณภาพ แถมพนักงานที่สาขานี้ยังบริการดีอีกด้วยนะ ใครอยากใกล้ชิดกับทางร้าน ดูฟีดแบ็คลูกค้าคนอื่นๆ หรือดูหน้าตาอาหารของเค้า เข้าไปดูได้ที่ เพจ “ร้าน ชาบู ชาบู นางใน” ใน Facebook นะ (www.facebook.com/ShabuShabuNangNa)



เราคิดว่าเราคงจะต้องไปกินอีกหลายๆ ครั้งเลยแหละ
